open-index/open-wikipedia-markdown huggingface dataset:
Darlington

**Darlington** er ein by i det tradisjonelle og seremonielle grevskapet County Durham i England i Storbritannia med kring 90&nbsp;000 innbyggjarar. 

Darlington er hovedbyen i distriktet med same namn, som har omkring 100&nbsp;000 innbyggjarar, og som sidan 1997 utgjer ei sameint styresmakt (*unitary authority*).

Det første passasjertoget i verda gjekk mellom Darlington og Stockton-on-Tees.

## Sport
*Darlington FC, fotball

## Kjelder

## Bakgrunnsstoff

*
Hartlepool

**Hartlepool** er ein by og ei sameint styresmakt i Durham i England. I 1974 vart han overført til det nye grevskapet Cleveland. Då dette vart oppløyst vart Hartlepool sjølvstyrt, og ein del av det seremonielle grevskapet Durham.

## Historie

Hartlepool vart grunnlagt som ein landsby på 600-talet, rundt eit kloster som vart grunnlagt i 640. Det vart kjent under Hilda av Whitby si tid som abbedisse, 647–657. Klosteret vart øydelagt av vikingar i 800.

I løpet av mellomalderen vart Hartlepool ein liten, men viktig by. Han fekk ein marknad og bymurar, og hamna vart den offisielle hamna til palatinatsgrevskapet Durham. Han var ei praktisk utskipingshamn for kol frå South Durham, og ei jarnbane vart anlagt allereie i 1835. Ei konkurrerande jernbanelinje vart anlagt i 1847, og rundt stasjonen voks West Hartlepool opp.

Dei to byane voks side om side. Folketalet var samla berre omkring 1&nbsp;000 ved byrjinga av 1800-talet og heile 64&nbsp;000 i 1891. Dei to, kjent som Old Hartlepool og West Hartlepool, vart formelt slått saman i 1967.

Det vart oppretta fleire jernverk og skipsverft på 1800-talet. Dette førte så til at fleire reiarlag slo seg til i byen, og i 1913 var det heile 42 reiarlag med totalt 235 skip. Dette førte til at Tyskland såg på byen som eit viktig mål under første verdskrigen, og mellom 8.10 og 9.30 på morgonen 16. desember 1914 vart Old Hartlepool, West Hartlepool, Whitby og Scarborough skotne på av den tyske marinen. Totalt vart 1150 granatar avfyrt. 137 omkom, og 592 vart såra. Kystbatteria skaut tilbake, 143 skot, og skadde tre skip inkludet slagkryssaren SMS «Blücher». Eit nytt tysk forsøk på å bombardere byen førte til slaget ved Doggerbanken 24. januar 1915.

Under depresjonen i 1930-åra gjekk det hardt utover Hartlepool. Byen hadde høy arbeidsløyse fram til andre verdskrigen, då skipsbygging og stålverk vart viktige industriar. Etter krigen opplevde begge næringar tilbakegang, og den siste sjøsettinga i Hartlepool fann stad i 1961.

Sidan 1960-åra har Hartlepool opplevt vekst i handels- og servicenæringar. Eit stort kjøpesenter vart reist i sentrum, i eit område som vart totalt øydelagt av bombinga under andre verdskrigen. Det har òg kome til ein stor marina. Ved den historiske kaia ligg fregatten HMS «Trincomalee», bygd i Bombay i 1817, som er det eldste krigsskipa som enno flyt.

Utanfor Hartlepool ligg ein gassavkjølt atomreaktor, som vart opna i 1980-åra. Han vart planlagt nedlagt i 2014. 

## Kultur
Fotballaget til byen er Hartlepool United FC.

## Kjelder

**Denne artikkelen bygger på «[[:nb:Hartlepool|Hartlepool]]» frå , den 11. juli 2011.* 

## Bakgrunnsstoff

*
Hemel Hempstead

**Hemel Hempstead** er ein by i Hertfordshire i England. Han er administrasjonssenter for distriktet Dacorum. Det har lege ei busetjing på staden sidan 700-talet, men det var først etter andre verdskrig at han utvikla seg til dagens storleik. Dette skjedde som følgje av planlagt utbygging av ein ny by for å avlaste London.

## Historie

I *[[Domesday Book]]* (1086) blir staden kalla *Hamelamesede*. Dette namnet utvikla seg til Hamelhamsted, og så vidare til dagens namn. *Hemel* kjem truleg frå *Haemele*, eit namn på distriktet på 700-talet, medan *Hempstead* ser ut til å kome frå *hamstede*, som tyder «heimstad».

Soknekyrkja vigde til Jomfru Maria vart bygd i 1140, og blir rekna som ei av dei flottaste normanniske kyrkjene i landet. Ho har eit av dei høgaste spira i Europa, som vart lagt til seinare på 1100-talet. 

I tudortida fekk staden innvilga eit bycharter av Henrik VIII. Han skal sjølv ha vitja byen saman med Anne Boleyn. Nokre spesielt fine veggmåleri frå perioden vart funne i nokre hus i Piccotts End i 1970-åra.

I viktoriansk tid vart byen ein valkrets (*borough*). Han voks jamt fram til slutten av andre verdskrigen, då mange londonbuarar som hadde mista heimane sine i blitzen slo seg ned der. Den gamle delen av byen, kjent som *Old Town*, ligg i sentrum, med område som vart utvikla frå 1950 og utover på alle sider. Ved folketeljinga i 2001 var Hemel Hempstead det tettast folkesette området i Hertfordshire.

## Buncefield-eksplosjonen

Klokka 6 om morgonen den 11. desember 2005 inntrefte ein stor eksplosjon på eit drivstoffdepot i Buncefield rett utanfor byen, ved kryss 8 på motorvegen M1. Alt tyder på at det dreidde seg om ei ulykke. Eit førtitalls menneske vart skadd, medan bygningar opptil halvannan kilometer unna fekk skadar. Smellet frå eksplosjonen skal ha vore høyrbart i Nederland, ein kjende ristningar i Oxfordshire og røykskya nådde London.

Det var ein periode frykt for at det dreidde seg om eit terrorangrep, og at det kunne inntreffe fleire eksplosjonar i England. Det oppstod rykte om at depotet hadde vorte treft av eit fly, men dette viste seg raskt å ikkje vere tilfelle. Politiet konkluderte tidleg med at det såg ut til å vere ei ulykke.

Brannane som braut ut vart endeleg sløkte 13. desember. Omkring 2&nbsp;000 menneske som budde i nærleiken vart evakuerte, og i eit større område fekk ein melding om å halde vindauge lukka og halde seg innandørs av frykt for røyken. Røykskya låg over store område, og var synleg i Frankrike.

Depotet var det femte største i Storbritannia, og forsyner blant anna London Luton Airport og London Heathrow Airport med flydrivstoff. 

## Kjelder

**Denne artikkelen bygger på «[[:nb:Hemel Hempstead|Hemel Hempstead]]» frå ,  den 11. juli 2011.*  

## Bakgrunnsstoff

*
Zinaida Gippius

**Zinaida Nikolajevna Gippius** () var ein russisk forfattar. Av verka hennar vert memoarane og poesien mest påakta, men ho skreiv også romanar og noveller.

Gippius var fødd i Beljov i Tula, der ho hadde anar i adelen. Ho debuterte som poet i 1888 og gifta seg året etter med forfattaren Dmitrij Merezjkovskij. Dei grunnla den religionsfilosofiske foreininga i St. Petersburg og gav ut tidsskriftet *Novyj Put*.

1905-revolusjonen radikaliserte Gippius og Merezjkovskij, som i etterkant av opprøret emigrerte til Paris. Etter oktoberrevolusjonen i 1917 returnerte dei til St. Petersburg, Paret kom i opposisjon til bolsjevikane og flykta i desember 1919 til Warszawa. Seinare var dei sentrale i den russiske emigrantkolonien i Paris. Paret var typiske for dei russiske flyktningane etter revolusjonen. Alle stader dei vart buande ei tid, opna dei litterære salongar og tok del i meiningsbrytingane. Både på 1920- og 30-talet var Gippius politisk aktiv og produserte ei rekke anti-kommunistiske hefte.

I dikta og prosaen sin svingar Gippius fram og tilbake mellom det jordiske og det andeleg-religiøse. Dei tidlege romanane, forteljingane og dikta hennar er no utdaterte og vert lite lesne. Derimot vert memoarane hennar lesne, utgjevne under tittelen *Ein gneiste av ord*. Boka inneheld portrett av forfattarar som Aleksandr Blok, Andrej Belyj og Vasilij Rozanov. Ho skildrar ekteskapet sitt med Merezjkovskij som eit erotisk lite vellykka ekteskap. Gippius spela på mange måtar ei mannleg rolle, ho kjende seg som ein mann fanga i ein kvinnekropp. Ho hadde nær kontakt med den russiske, religiøse sekta «khlystij», ei sekt som praktiserte rituell sjølvpisking med påfølgjande seksuelle orgiar. Seksualitet og bisarre figurar er eitt av mange karakteristika ved memoarane hennar. Mot slutten av 1930-åra kom ekteparet meir og meir på kant på med resten av det russiske eksilmiljøet, og hamna i ein posisjon som sette aktivisten Gippius på sidelina.

Gippius var kjend som ei militant, politisk, intellektuell, lidenskapeleg og lunefull kvinne, medan andre framheva henne som eit «kaldt intellekt» og ein «slange». Ho nytta ofte psevdonymet Anton Krajnij.

Ho døydde i Paris hausten 1945, knappe fire år etter ektemaken Merezjkovskij.

## Kjelder

**Denne artikkelen bygger på «[[:nl:Zinaida Hippius|Zinaida Hippius]]» frå , den 11. juli 2011.*  
**Denne artikkelen bygger på «[[:de:Sinaida Hippius|Sinaida Hippius]]» frå , den 11. juli 2011.*
Abbedisso

**Abbedissen** eller på folkemunne **Abbedisso** er ei bygd i Askøy kommune i Vestland.

Namnet kjem av at eigedommen tidlegare tilhøyrde eit nonnekloster. «Abbedisse» er tittelen på leiaren av eit nonnekloster. 

## Kjelder
Den Norske Industribank

Den Norske Industribank var ein kombinert offentleg og privateigd kapitalinstitusjon som var verksam frå 1936 til 1993.

Den Norske Industribank vart stifta etter Lov av 10. juli 1936. Målsettinga for banken var å yte lån til industribedrifter, kraftverk og hotell. Aksjekapitalen vart sett til 40 millionar kroner. Vel halvparten av aksjane, 52%, høyrde til staten og var A-aksjar. Resten, B-aksjane, var fordelt på ei rad offentlege og private institusjonar og eigarar.

Regjeringa Nygaardsvold utnemnde den seinare Arbeidarparti-statsråden Anders Frihagen til den første administrerande direktøren.

I 1993 vart Den Norske Industribank saman med Distriktenes Utbyggingsfond, Industrifondet og Småbedriftsfondet slått i hop til Statens nærings- og distriktsutviklingsfond.

## Kjelder

* Gyldendals store konversasjonsleksikon. 1972
Stevenage

**Stevenage** er ein by og eit administrativt distrikt i Hertfordshire i England. Byen ligg austom kryss 7 og 8 på hovudvegen A1 (M), mellom Letchworth i nord og Welvyn Garden City i sør.

Byen hadde audmjuke 1430 innbyggjarar i 1801 og 4049 i 1901. I 1950- og 1960-åra fekk han ein enorm vekst etter å ha vorte definert som ein *[[planlagd by|new town]]*, og i 2001 hadde folketalet nådd 79 724. 

## Folk frå Stevenage
*Gary Younge (f. 1969), forfattar, journalist

## Kjelder

**Denne artikkelen bygger på «[[:nb:Stevenage|Stevenage]]» frå ,  den 11. juli 2011.*  

## Bakgrunnsstoff

*
Linge i Norddal

Linge i Norddal er ein matrikkelgard i Norddal kommune på Sunnmøre. Garden ligg ved Norddalsfjorden, i kring to kilometer sørvest for bygdesenteret Sylte i Norddal. Han har i lang tid vore kjend som ein fruktgard, særleg for sine morellar.

Linge har ferjesamband med Eidsdal på sørsida av Norddalsfjorden, eit samband som er del av den såkalla Gullruta mellom Geiranger og Trollstigen/Åndalsnes.

Martin Linge var fødd på eit av gardsbruka på Linge.
Teenage Dream

***Teenage Dream*** er Katy Perrys tredje album og blei utgitt 30. august 2010.

## Innhald

# «Teenage Dream» — 3:47
# «Last Friday Night (T.G.I.F.)» — 3:50
# «California Gurls» — 3:56
# «Firework» — 3:47
# «Peacock» — 3:51
# «Circle the Drain» — 4:32
# «The One That Got Away» — 3:47
# «E.T.» — 3:26
# «Who Am I Living For?» — 4:08
# «Pearl» — 4:07
# «Hummingbird Heartbeat» — 3:32
# «Not Like the Movies» — 4:01
Weston-super-Mare

**Weston-super-Mare** er ein kystby i Somerset i England. Han har kring 75&nbsp;000 innbyggjarar og ligg ved Bristolkanalen, omkring 28&nbsp;km sørvest for Bristol. Byen er kjent for sine sandstrender, som er populære badestader sjølv om det ved lågvatn kan vere dryge halvannan kilometer frå strandlinja til vatnet.

Namnet Weston kjem frå angelsaksisk «west tun», «vestleg busetjing». Den skildrande delen er uvanleg, då ein har halde forma frå mellomalderlatin, som tyder «på havet», men uttala er endra.

## Historie
Byen voks i viktoriansk tid, då det vart populært å reise på ferie til sjøen. Saman med Burnham-on-Sea tente Weston på plasseringa, nær både Bristol, Bath og det sørlege Wales. Då jarnbana kom byrja tusenvis av turistar å kome til byen for kortare opphald. Birnbeck Pier vart ferdigstilt i 1867 for å gje eit tilbod til alle dei vitjande i form av spelehallar, teservering, tivoli og eit fotostudio.

Den nye piren tydde at mange vitjande ikkje kom inn i sentrum. Dei starta difor bygginga av Grand Pier, som vart opna i 1904 nær hovudgatene. Han var opphavleg tenkt å bli 2,4&nbsp;km lang. Han står enno i forkorta form, men musikkteatret som stod på han er erstatta av kafear og ulike underhaldningstilbod. Den 28. juli 2008 brann han ned til grunnen.

Etter første verdskrigen vart det bygd fleire ting for turistane, som ein vinterhage og paviljong, eit utandørs symjebasseng og ein flyplass. Under andre verdskrigen vart mange som var evakuert frå andre stader innkvartert i byen. Weston vart bomba fleire gonger, og delar av sentrum vart skadd.

Etter krigen kom ei nedgangstid for Weston, såvel som for andre kystbyar. Etterkvart kom tilboda om billege utanlandsreiser, og med nedleggingar innan mange industriar kunne færre arbeidarfamiliar, som dei frå gruvebyane i Wales, fere på ferie. Fleire industrinæringar etablerte seg i byen, blant anna flyproduksjon. Med motorvegen M5 i nærleiken vart transporthøva betra, og byen har fått fleire industribedrifter, og mange innbyggjarar pendlar til Bristol.

Turisttrafikken har aldri heilt vorte borte, og sørgjer enno for ein del arbeidsplassar i Weston. Eit helikoptermuseum, eit maritimt opplevingssenter og ein miniatyrjernbane gjev nye tilbod til vitjande.

## Kjende personar
Blant kjende personar frå Weston-super-Mare er John Cleese, Jeffrey Archer og Jill Dando.

## Kjelder

## Bakgrunnsstoff

*
Halifax i England

**Halifax** er ein by i West Yorkshire i det nordlege England. Han voks fram som eit sentrum for ullproduksjon frå 1400-talet. Byen er administrasjonssenter for den sameinte styresmakta Calderdale.

Namnet blir sagt å vere ei forvansking av det gammalengelske ordet for *holy* (*heilagt*) og *face* (*andlet*), ein referanse til ei segn om at Johannes Døyparen vart gravlagt der. Legenda oppstod i mellomalderen, og vart så viktig for byen av byvåpenet har eit bilete av helgenen. Soknekyrkja, som vart reist på 1100-talet, er vigd til Johannes Døyparen.

## Soge
Halifax Piece Hall var ein marknadshall der stykke av ullstoff vart selt. Han opna 1. januar 1779, og var berre open to timar i veka, på laurdag morgon. I den korte perioden var det hektisk aktivitet i dei 315 romma som vart leidd av handelsmenn. Etter mekaniseringa av ullindustrien vart hallen omgjort til ein offentleg marknad. Denne er framleis i bruk. Tidlegare låg Calderdale industrimuseum i hallen, men det har vorte nedlagt.

Rådhuset vart bygd i 1863 av Charles Barry, som òg stod bak den moderne utforminga av Parlamentsbygningane i London. Wainhouse Tower frå 1871 er ei underleg fabrikkpipe, bygd som ein kuriositet for ein tøyfargefabrikk som aldri vart teke i bruk. Han har ein indre vindeltrapp som fører opp til ein observasjonsplattform med utsikt over byen.

Halifax var frykta for *Halifax gibbet*, ein tidleg form for giljotin som vart brukt til å halshogge forbrytarar. Han vart sist brukt i 1650, og er altså langt eldre enn den meir kjende franske halshoggingsmaskinen. Ein kopi har vorte sett opp i Gibbet Street, der originalen ein gong stod. Rettsvesenet i Halifax var kjent for å vere spesielt strengt, og den korte bønna som blir kalla *Tiggarklagesongen* lyder: «From Hull, Hell and Halifax, Good Lord deliver us!» («Fri oss, Herre, frå Hull, helvete og Halifax»). 

## Kjelder

**Denne artikkelen bygger på «[[:nb:Halifax (England)|Halifax (England)]]» frå ,  den 12. juli 2011.*  

## Bakgrunnsstoff

*
High Wycombe

**High Wycombe** er ein by i den sørlege delen av Buckinghamshire i distriktet Wycombe i England. Byen ligg knapt 50 km nordvest for London; På Corn Market-bygnigen i sentrum av byen er avstanden på 29 miles inngravert. Byen har i overkant av 120&nbsp;000 innbyggjarar. Wycombe er delvis ein industriby og marknadsby for dei omgjevande landdistrikta, og byen har hust ein marknad på High Street sidan mellomalderen. Sidan 1600-talet har industrien vore den dominerande økonomiske faktoren i byen. Folkesetnaden i Buckinghamshire er av dei rikaste i heile Storbritannia, men likevel finst det i Wycombe fleire relativt fattige område.

## Historie
Namnet på byen er avleidd av elva Wye og det gammalengelske ordet for ein skogkledd dal, *combe*. Byen er første gong nemnd i historiske kjelder i 970 som Wicumun, og seinare er han nemnd i *[[Domesday Book]]*, på det tidspunktet hadde han seks møller. Omkring år 2 var det ein romersk villa på staden, som fleire gonger er utgraven, seinast i 1954; her vart det mellom anna funnen mosaikkar og badhus. Under den engelske borgarkrigen vart det utkjempa eit mindre slag i nærleiken av High Wycombe. Den seinare statsministeren Benjamin Disraeli budde i byen.

High Wycombe var kjend som *Chepping Wycombe* eller *Chipping Wycombe* fram til omkring 1911.

## Kjelder

**Denne artikkelen bygger på «[[:da:High Wycombe|High Wycombe]]» frå ,  den 12. juli 2011.* 
*** oppgav desse kjeldene:*


## Bakgrunnsstoff

*
Warrington

**Warrington** er ein by med status som sameint styresmakt i Cheshire i England. Omkring tre fjerdedelar av folkesetnaden i distriktet bur i sjølve Warrington by, medan resten bur i omegnen som òg er inkludert i den sameinte styresmakta.

Historisk har byen høyrt til Lancashire, men han vart i 1974 slått saman med Lymm, Runcorn landdistrikt og delar av Warrington landdistrikt og overført til Cheshire. I Redcliffe-Maud-rapporten vart det foreslått at distriktet skulle høyre til Stor-Manchester, men dette vart endra på grunn av lobbyverksemd. Lokalbefolkninga ville helst fortsetje å høyre til Lancashire, men dette var ikkje mogleg fordi distriktet då ville vorte ein eksklave. I 1998 fekk Warrington status som sameint styresmakt. 

## Kjelder

**Denne artikkelen bygger på «[[:nb:Warrington|Warrington]]» frå , den 12. juli 2011.* 

## Bakgrunnsstoff

*
Lisburn

**Lisburn** (irsk *Lios na gCearrbhach*) er ein by i Nord-Irland, sørvest for Belfast. Ein anglisert versjon av det irske namnet, Lisnagarvey, vert nytta i namn på skular og idrettsklubbar i området. Byen fekk byrettar i 2002 (i lag med Newry). Byen ligg mellom grevskapa Antrim og Down med Lagan-elva som grense. Lisburn har like over 70&nbsp;000 innbyggjarar. Trass i byrettane er byen omgjeve av jordbruks- og halvjordbruksområde. Lisburn City omfattar utanom byen Lisburn òg byane Hillsborough, Moira, Glenavy, Dunmurry og Drumbo. Det administrative hovudkontoret ligg i Lisburn.

Lisburn er òg kjend som fødestaden for den irske linindustrien, som vart oppretta i 1698 av Louis Crommelin og andre hugenottar. Ei utstilling om den irske linindustrien finst no på Irish Linen Center som ligg i Old Market House på Market Square.

Byen er ein populær handlestad med fleire store varehus i sjølve Lisburn og utanfor. Her finst mellom anna Sprucefield og Sprucefield parksenter.

## Kjelder

**Denne artikkelen bygger på «[[:sv:Lisburn (stad)|Lisburn (stad)]]» frå ,  den 12. juli 2011.* 
*** oppgav desse kjeldene:*


## Bakgrunnsstoff

*
Birkenhead

**Birkenhead** er ein by i Merseyside i England. Han ligg på Wirral-halvøya, langs vestberidda av elva Mersey, vis-a-vis byen Liverpool. Byen har i overkant av 110&nbsp;000 innbyggjarar. Historisk har byen vore ein del av Cheshire. Birkenhead er kanskje best kjent som eit senter for skipsbygging, som ein hamneby med industriar relatert til dette.

## Etymologi
Namnet Birkenhead kjem moglegvis frå det gammalengelske *bircen* som tyder bjørk, som det ein gong voks mange av på neset som stakk ut i elva ved Woodside. Andre hevdar likevel at namnet kjem av elva Birket som munnar ut her.

## Historie
Dei tidlegaste skriftlege kjeldene viser at ferja over Mersey kom i gang frå Birkenhead i 1150 då benediktinarmunkar under leiing av Hamon de Mascy bygde eit kloster der. På grunn av den fysiske barrieren som låg i elva Mersey var Birkenhead avskoren frå den industrielle revolusjonen i Liverpool, og byen heldt jordbruksstatusen sin fram til dampferjer vart sett i drift i 1820.

Skipsbygginga starta i 1829. Eit jernverk vart opphavleg etablert av William Laird i 1824 og han fekk selskap av sonen sin John Laird i 1828.

## Kjende personar frå Birkenhead
* Harry Angelman (1915–1996) – barnelege, som Angelmans syndrom er kalla opp etter
* Lewis Collins (* 1946) – skodespelar, kjent frå TV-serien *The Professionals*
* Dixie Dean (1907–1980) – fotballspelar
* Paul Heaton (* 1962) – songar, kjent frå The Housemartins og The Beautiful South
* Andrew Irvine (1902–1924) – fjellklatrar, omkom på Mount Everest
* Glenda Jackson (* 1936) – skodespelar og politikar, to gonger Oscar-vinnar
* Marker Leckey (* 1964) – videokunstnar
* Tony Pierce-Roberts (* 1944) – kameramann
* Cyril Scott (1879–1970) – komponist
* Frederick Edwin Smith, 1. Earl of Birkenhead (1872–1930) – politikar
* Barbara Steele (* 1937) – skodespelar

## Kjelder

**Denne artikkelen bygger på «[[:nb:Birkenhead|Birkenhead]]» frå ,  den 12. juli 2011.*  

## Bakgrunnsstoff

*
Wigan

**Wigan** er ein stor by i grevskapet Stor-Manchester i det nordvestlege England. Han er hovudby i valkretsen Wigan, og har ein folkesetnad på omkring 100&nbsp;000. Byen ligg midt mellom Manchester og Liverpool.

Folk frå Wigan kallast ofte nedsettande «paietarar» (*pie eaters*), truleg referanse til gruvearbeidarane som måtte ete billege paiar medan dei jobba. 

## Historie
Wigan vart grunnlagt i romersk tid, og heitte då **Coccium**. Området høyrde tidlegare til Lancashire, og mange av innbyggjarane brukar på trass enno *Lancs* i postadressa si.

Byen var eit sentrum for kolgruveverksemd og produksjon av bomullstekstilar under den industrielle revolusjonen. To viktige kanalsystem møtest ved Wigan, og det var difor eit transportknutepunkt. Den viktigaste brygga er *Wigan Pier*, som vart kjend i England, fordi han har eit namn som hintar om likskap med dei store pirane som går ut i havet på stader som Blackpool, Southport og Brighton, medan det eigenleg er ei industribrygge omkring 40 km inne i landet. George Orwell skreiv ei bok kalla *The Road to Wigan Pier*, ein sosiologisk kommentar som ikkje vart godt motteke i byen fordi han teikna eit heller dystert bilete av livet der. Brygga har no eit svært godt museum som tek for seg historia til området.

Den store butikkjeda Marks and Spencer vart grunnlagt i byen, og hovudkvarteret låg i Wigan dei første tre åra.

## Idrett
Dei viktigaste idrettslaga er Wigan Warriors (rugby) og Wigan Athletic (fotball). Dei to laga deler eit stadion, rugby på sommaren og fotball på vinteren. Athletic har hatt ein brokete karriere, men Warriors var i 1980- og 1990-åra klårt det bestet rugbylaget i verda.

Wigan har eit symjebasseng med internasjonal standard, og symjeklubbe Wigan Wasps har stått bak fleire suksesshistorier, som ALTE-vinnarar June Croft.

## Kjende personar
Sir Ian McKellen, skodespelaren som no er mest kjend som Gandalv i Ringenes Herre, voks opp i Wigan.

## Kjelder

**Denne artikkelen bygger på «[[:nb:Wigan|Wigan]]» frå ,  den 12. juli 2011.*  

## Bakgrunnsstoff

*
Wakefield

**Wakefield** er ein by i West Yorkshire i England. Han ligg ved elva Calder, sør for Leeds, og inngår i den sameinte styresmakta City of Wakefield.

Byen var tidlegare eit sentrum for tekstilhandel, og området var frå den industrielle revolusjonen dominert av kolgruvedrift. Under den store gruvearbeidarstreiken i 1984 var alle gruvene i umiddelbar nærleik av byen stengde, men det var 18 gruver igjen i resten av distriktet, og byen var prega av mange demonstrasjonar til støtte for gruvearbeidarane.

Wakefieldkatedralen vart restaurert av sir George Gilbert Scott. Han har eit spesielt kapell frå 1300-talet, som er éit av berre fire av sitt slag som er bevarte i England. Det er ei rekkje andre kulturelle attraksjonar i byen, blant anna Yorkshire Sculpture Park, Sandal Castle, National Coal Mining Museum for England, eit stort kunstgalleri og eit bymuseum (Wakefield Museum). I mai 2011 opna kunstmuseet The Hepworth Wakefield som er til minne om bilethoggaren Barbara Hepworth som vart fødd i Wakefield i 1903.

Området Westgate hadde tidlegare dei største talet på pubar plassert vegg-i-vegg i England, og Westgate Run er ein kjend pub-til-pub-runde.

## Kjende personar frå Wakefield
* Kenneth Leighton, komponist

## Kjelder

## Bakgrunnsstoff

*
Stockton-on-Tees

**Stockton-on-Tees** er ein marknadsby i nordaust i England. Han ligg i den sameinte styresmakta Stockton-on-Tees. For seremonielle føremål er distriktet delt mellom County Durham og North Yorkshire og omfattar òg dei mindre byane Billingham, Yarm og Thornaby. Byen har kring 85 000 innbyggjarar. 

## Kjelder

**Denne artikkelen bygger på «[[:en:Stockton-on-Tees|Stockton-on-Tees]]» frå ,  den 12. juli 2011.*  


## Bakgrunnsstoff
*Stockton-on-Tees Borough Council
Bracknell

**Bracknell** er ein by i Bracknell Forest i Berkshire i England. Han ligg 18 km søraust for Reading, 16 km sørvest for Windsor og 53 km vest for London.  Byen har opp under 80&nbsp;000 innbyggjarar. 

Namnet Bracknell vart først omtalt i Winkfield Boundary Charter i 942 som *Braccan heal*, og kan tyde «Kroken som høyrer til Bracca», frå gammalengelsk *Braccan* + *heal, healh* (eit hjørne, krok eller hemmeleg stad). Ei tidleg form av bynamnet *Brakenhale* finst framleis som namn på ein av skulane i byen. 

Byen er omgjeve i aust og sør av dei store skogane Swinley Woods og Crowthorne Woods. Byområdet har vokse saman med fleire lokale utanomliggande område som Warfield, Winkfield og Binfield.

## Kjelder

**Denne artikkelen bygger på «[[:en:Bracknell|Bracknell]]» frå ,  den 12. juli 2011.* 
*** oppgav desse kjeldene:*


## Bakgrunnsstoff

*
Redditch

**Redditch** er ein by og eit administrativt distrikt i Worcestershire i England. Han ligg i ved A441 som går mellom Birmingham og Cookhill. Den romerske vegen Icknield Street går rett austom byen.

Byen blir nemnt første gongen i 1348 som *Red-Dych*, antakeleg ein referanse til den raude leiren ved elva Arrow. I mellomalderen vart han eit sentrum for produksjon av nåler, og seinare har fiskekrokar og anna fiskeutstyr vore viktige produkt. Nåleproduksjonen er dokumentert på Forge Mill Needle Museum.

I 1964 fekk han statusen som *[[planlagt by|new town]]*, og folketalet auka på nokre år frå drygt 30&nbsp;000 til over 75&nbsp;000. Ein stor del av dei som flytta til dei mange nye bustadområda som sprang opp kom frå Birmingham, og mange pendlar dit for å arbeide. Den tradisjonelle nåleproduksjonen er erstatta av moderne industri. Blant produkt byen er kjent for å nyare tid er motorsyklar og stålfjærer.

## Kjelder

**Denne artikkelen bygger på «[[:nb:Redditch|Redditch]]» frå ,  den 12. juli 2011.*  

## Bakgrunnsstoff

*
Gateshead

**Gateshead** er ein by i Tyne and Wear i England. Han ligg på den andre sida av Tyne i tilhøve til Newcastle upon Tyne, og har i stor grad vakse saman med denne byen og blir ofte rekna som ein bydel, sjølv om han enno har sjølvstendig bystatus.

Gateshead har fleire kjende attraksjonar, blant anna Gateshead Millennium Bridge, konserthuset The Saga og kunstmuseet Baltic Mill. 

## Kjelder

**Denne artikkelen bygger på «[[:nb:Gateshead|Gateshead]]» frå , den 12. juli 2011.* 

## Bakgrunnsstoff

*
Hove i England

**Hove** er ein by på sørkysten av England, like vest for den større nabobyen Brighton. I lag dannar dei den sameinte styresmakta Brighton and Hove. Han dannar eit storbyområde med Brighton og nokre mindre byar og landsbyar langs kysten. Brighton og Hove vart slått saman til eitt distrikt i 1997. I 2000 fekk dei to byane samla status som *city*.

Hove ligg mellom Brighton i aust og Portslade-by-Sea i vest, og har kring 75 000 innbyggjarar. 

## Kjelder

**Denne artikkelen bygger på «[[:en:Hove|Hove]]» frå ,  den 12. juli 2011.* 

## Bakgrunnsstoff

*
Chatham i Kent

**Chatham** er ein by i Kent sør i England. Han voks opp rundt eit marineverft ved austbreidda av elva Medway.

Saman med Rochester og Gillingham er han del av eit urbant område med felles administrasjon, kjent som Medwaybyane. Det samla folketalet er omkring 250&nbsp;000, medan Chatham har kring 75&nbsp;000. 

Marinebasen var svært sentral i oppbygninga av den engelske marinen på 1500-talet, men alt på 800-talet vart det bygd krigsskip på staden. Aktiviteten vart sterkt nedtrappa etter andre verdskrigen, og 1984 vart basen nedlagt. Delar av han er open for publikum som ein historisk stad, og resten av omgjort til ein kommersiell marina.

Under Napoleonskrigane låg fleire fangeskip (prisonskip) i Chatham og Gillingham, og der var innsett mellom anna norske fangar.

Den kongelege militære ingeniørskulen ligg i bydelen Brompton. Eit museum vigd Ingeniørkorpset ligg i nabobyen Gillingham.

Charles Dickens budde i Chatham frå han var fem til han var ti år gammal. 

## Kjelder

**Denne artikkelen bygger på «[[:nb:Chatham (Kent)|Chatham (Kent)]]» frå , den 12. juli 2011.* 

## Bakgrunnsstoff

*
Newcastle-under-Lyme

**Newcastle-under-Lyme** er ein marknadsby i Staffordshire i England og den største byen i distriktet Borough of Newcastle-under-Lyme. Han er ein del av The Potteries storbyområde og North Staffordshire. Byen har kring 75 000 innbyggjarar. Han må ikkje forvekslast med den større byen Newcastle upon Tyne.

## Kjelder

**Denne artikkelen bygger på «[[:en:Newcastle-under-Lyme|Newcastle-under-Lyme]]» frå ,  den 12. juli 2011.*  

## Bakgrunnsstoff

*
Tamworth

**Tamworth** er ein by og eit administrativt distrikt i Staffordshire i England. Han ligg omkring 27 km nordaust for Birmingham. Namnet kjem frå elva Tame, som renn gjennom byen; det gjer òg elva Anker.

I byen finn ein dei historiske bygningane Tamworth Castle og Moat House, samt Snowdome som er den første innandørs skibakken med ekte snø i Vest-Europa og fornøyelsesparken Drayton Manor Theme Park.

Dei viktigaste industriane er logistikk, ingeniørverksemd og tegl-, flis- og papirproduksjon. Bilprodusenten Reliant hadde hovudkvarteret sitt i Tamworth inntil selskapet flytta i 2001. 

## Kjelder

**Denne artikkelen bygger på «[[:nb:Tamworth|Tamworth]]» frå ,  den 12. juli 2011.*  

## Bakgrunnsstoff

*
Nuneaton

**Nuneaton** er den største byen i distriktet Nuneaton and Bedworth og i Warwickshire i England.

Nuneaton er mest kjend for tilknytinga til 1800-talsforfattaren George Eliot, som var fødd på ein gard ved Arbury Estate like utanfor Nuneaton i 1819 og som budde i byen det meste av livet sitt. I romanen hennar *[[Scenes of Clerical Life]]* (1858) er «Milby» basert på Nuneaton.

## Kjelder

**Denne artikkelen bygger på «[[:en:Nuneaton|Nuneaton]]» frå ,  den 12. juli 2011.* 

## Bakgrunnsstoff

*
East Kilbride

**East Kilbride** (Skotsk gælisk *Cille Bhrìghde an Ear*) er ein by (*[[Bystatus#Engelsktalande land|town]]*) i regionen South Lanarkshire i Skottland. 

Han fekk status som den new town i Skottland i 1957 og er ein del av storbyområdet kring Glasgow. Området ligg på eit høgareliggande område på sørsida av Cathkin Braes, om lag 13 km søraust for Glasgow og nær grensa til East Renfrewshire.

Byen er lukka inne av elvane White Cart i vest og Rotten Calder i aust. Sistnemnde renn nordover og munnar ut i Clyde nær Cambuslang. Det låg tidlegare ein liten og historisk landsby på staden, før byen utvikla seg i etterkrigstida. 

## Kjelder

**Denne artikkelen bygger på «[[:en:East Kilbride|East Kilbride]]» frå ,  den 12. juli 2011.*  

## Bakgrunnsstoff

*
Grays

**Grays** er den største byen i distriktet Thurrock i Essex i England. Han er administrasjonsby for distriktet, som er ei sameint styresmakt.

Blant attraksjonane i byen finn ein Thameside Theatre og Thurrock History Museum. Nær byen finn ein landsbyen Purfleet med ei rekkje verna bygningar og kjøpesentret Lakeside Shopping Centre.

Namnet til byen kjem frå ein eldre skrivemåte av slektsnamnet Grey. Herregarden Grays Thurrock var denne setet til denne adelsslekta. Slekta nedstammar frå den første baron Grey av Codnor, som levde på 1200-talet. 

Den lokale fotballklubben er Grays Athletic FC, som spelar heimekampane sine på Bridge Road Stadium. 

## Kjelder

**Denne artikkelen bygger på «[[:nb:Grays|Grays]]» frå , den 12. juli 2011.* 

## Bakgrunnsstoff

*
Burnley

**Burnley** er ein by i Lancashire i England. Han er administrasjonssenter for distriktet Burnley.

Byen voks opp omkring industriverksemd på 1800-talet. Det var særleg tekstilindustri som var viktig, og då denne møtte nedgangstider førte det til høg arbeidsløyse i Burnley. I 2001 oppstod det ved fleire tilfelle uro i byen som ei følgje av sosial naud og spaningar mellom ulike folkegrupper, spesielt mellom kvite og asiatar. British National Party har hatt aukande oppslutning i lokalval, mykje på grunn av utbreidd fattigdom i fleire bydelar, medan den forholdsvis store delen av folkesetnaden som kjem frå Asia følar at dei blir pressa inn dei aller minst privilegerte områda i byen.

## Sport
Fotballklubben Burnley FC har spelt på Turf Moor sidan 1893, og var ein av klubbane som grunnla The Football League. Nordmannen Fredrik Ulvestad signerte for Burnley F.C. i 2015.

## Kjelder

## Bakgrunnsstoff

*
Paisley

**Paisley** (skotsk-gælisk **Pàislig**) er ein by og tidlegare burgh i Renfrewshire i Skottland. Han ligg omkring 13 km vest-sørvest for Glasgow. Nord for byen møtest White Cart Water og Black Cart Water og dannar elva Cart. Byen er administrativt senter for Renfrewshire. Byen er den femte største i Skottland, og den største med status som *[[Bystatus#Engelsktalende land|town]]*. Han høyrer til den sørvestlege delen av Stor-Glasgow. 

Paisley ligg ikkje langt frå Glasgow internasjonale lufthamn. Han har også kanalsamband med Glasgow.

## Historie
Tidlegare meinte ein at den romerske festninga Vanduara, som vart nemnt av Klaudios Ptolemaios, låg der Paisley no ligg. Denne identifikasjonen er basert primært på likskapen mellom namna Vanduara og Gwen-dwr, som ein trur er det brytoniske namnet på White Cart Water. Det er ikkje gjort funn som støttar teorien, og dei fleste har gått bort frå han.

På 1100-talet vart det grunnlagt eit cluniacensarkloster i Paisley, og ei busetjing voks raskt opp rundt dette. Innan hundre år hadde gått vart klosteret eit abbedi. I dag er Paisley Abbey ei kyrkje som står att etter klosteret.

På 1700-talet var han eit viktig senter for tekstilindustri. På 1800-talet blei han særleg kjend for sine paisleysjal, etter mønster av sjal frå Kashmir. Sjala blei først laga i silke og bomull, seinare også i ull. Byen har også hatt stor produksjon av sytråd, kjemikaliar, næringsmiddel og anna.

Paisley har i dag eit tekstilmuseum og eit observatorium.

## Kjelder

----
**Denne artikkelen bygger på «[[:nb:Paisley|Paisley]]» frå , den 12. juli 2011.* 

## Bakgrunnsstoff

*
Guildford

**Guildford** er ein by i Surrey i England, og administrativt senter for regionen Søraust-England. Han var tidlegare òg administrativt senter for grevskapet Surrey, men dette vart flytta til Kingston.

## Historie

Historia til byen går tilbake til angelsaksisk tid. Namnet kjem truleg frå eit sanddekke – gylle – vadestad i elva Wey. Alfred Atheling, son av kong Ethelred II, hadde budd i Normandie under den danske invasjonen av England. Omkring 1040, nokre år etter Knut den store var død, kom han tilbake til England. Han møtte jarlen Godwin av Wessex i Guildford, og vart overlaten til kongen, som blinda og lemlesta han; Alfred døydde kort tid etter mishandlinga.

På 1100-talet reiste normannarane eit slott, i det som var utkanten av jaktmarkene til Windsor Castle. Det vart fleire gonger vitja av kongane Johan og Henrik III. Berre sjølve tårnet er verna, og vart restaurert i 2004.

Frå 1300- til 1700-talet hadde byen store inntekter frå handel med ull.

I 1927 vart Guildford eit anglikansk bispesete. Guildfordkatedralen vart vigsla i 1961.

Den 5. oktober 1974 eksploderte bomber plassert av medlemmar av Den provisoriske irske republikanske arméen på to pubar i Guildford. Pubane var utpeikt som mål fordi soldatar ofte gjekk dit; fem sivile vart drepne. Fire mistenkte vart arresterte, og vart kjent som Guildford Four. Dei vart idømd lange fengselsstraffar, men etter ein lang juridisk dragkamp vart dei lauslatne i 1989 då domane vart forkasta.

I 2002 freista Guildford å få full bystatus (*city*), men dette vart avslått og byen er enno ein *town*.

## Kjelder

**Denne artikkelen bygger på «[[:nb:Guildford|Guildford]]» frå ,  den 12. juli 2011.*  

## Bakgrunnsstoff

*
Crewe

**Crewe** er ein by i dei sørlege delar av Cheshire i England. Det er den største byen i det administrative distriktet Crewe and Nantwich.

Crewe er nok mest kjent for tilknytinga si til jernbaneindustrien i England sidan det er eit viktig knutepunkt. Det er òg staden der Crewe Works er lokalisert.

Frå 1946 til 2002 låg hovudkontoret til Rolls-Royce Motors i Crewe.

Det lokale fotballaget i Crewe er Crewe Alexandra F.C.

## Kjelder

**Denne artikkelen bygger på «[[:nb:Crewe|Crewe]]» frå ,  den 12. juli 2011.*  

## Bakgrunnsstoff

*
Gosport

**Gosport** er ein by i Hampshire i England. Han utgjer òg eit distrikt. Arealet er på 65,5 km² og han har kring 70&nbsp;000 innbyggjarar. Dei fleste innbyggjarane bur i byen, så totalt i distriktet bur det berre 80&nbsp;000 innbyggjarar. 

Gosport feira 800-årsjubileet sitt i 2004. I 1204 gav biskop Godfrey de Lucy av Winchester alle inntekter frå den nye byen til Winchesterkatedralen. Dette er den første offisielle heideren av Gosport som by.

Historia til staden går lenger tilbake; utanfor bykjernen kjenner ein til busetjingar frå angelsaksisk tid og endå lenger tilbake. Det synest òg klårt at det må ha vore ein landsby der før 1204, og at denne så fekk bystatus (*town*).

Royal Air Force bygde ein flybase på Rownerhalvøya ved byen, RAF Gosport i 1918. Under slaget om Storbritannia vart denne ein av frontlinjebasene for jagarfly som vart sende opp for å stoppe tyske bombefly. I 1946 vart basen selt til Royal Navy, som brukte han som helikopterbase under namnet HMS Siskin. I 1966 trekte marinen seg ut, og eit bustadfelt vart bygd på staden. 

## Kjelder

**Denne artikkelen bygger på «[[:nb:Gosport|Gosport]]» frå ,  den 12. juli 2011.*  

## Bakgrunnsstoff

*
Barnsley

**Barnsley** er ein by i South Yorkshire i England. Han ligg ved elva Dearne omkring 20 kilometer nord for Sheffield, og er administrasjonsby for distriktet Barnsley. Byen ligg mellom kryss 36 og 37 på motorvegen M1.

Namnet *Barnsley* kjem frå angelsaksisk *Beorn's lay*, «Beorns rydning». Han er nemnd i *[[Domesday Book]]* (1086), og fekk charter for å halde marknader og ein årleg festival i 1249.

Tidlegare var kolgruvedrift viktigaste næringsvegen, men alle gruver er no stengde. Etter ein periode med høg arbeidsløyse har det vorte etablert ei rekkje nye serviceføretak i byen.

## Kultur
Fotballklubben Barnsley FC spelar i Football League Championship. 

## Kjelder

**Denne artikkelen bygger på «[[:nb:Barnsley|Barnsley]]» frå ,  den 12. juli 2011.*  

## Bakgrunnsstoff

*
Chesterfield

**Chesterfield** er ein marknadsby og eit administrativt distrikt i Derbyshire i East Midlands i England. Han ligg på møtestaden til elvane Rother og Hipper.

## Historie
Byen fekk marknadsrettar frå kong Johan utan land i 1204. Han voks sakte men sikkert fram til 1800-talet, då han fekk velstandstider på grunn av jernbanen. Chesterfieldlinja, som var ein del av North Midland-linja mellom Derby og Leeds, vart starta av George Stephenson i 1837. Under konstruksjonen oppdaga ein ei stor kolåre. Stephenson starta opp eit gruveselskap, som tok ut både kol og jernmalm i området. Stephenson budde i Tapton House i Chesterfield resten av livet, og er gravlagt i Trinity Church.

Det mest kjende landemerket til byen er spiret til kyrkja Saint Mary and All Saint. Det blir kalla «the crooked spire» («Det skeive tårnet») og toppen lenar seg nesten 3 meter til sidan i tilhøve til midtpunktet til tårnet. Dette skuldast truleg bruk av vått tømmer eller for få støttestag. Meir fargerike forklaringar er at spiret var så sjokkert over å høyre at ei jomfru gifta seg i kyrkja, at det bøygde seg for å sjå nærare på det, eller at ein smed i Bolsover skodde Djevelen feil, og at Djevelen så i store smerter hoppa over tårnet og slo det ut av stilling.

Boremaskinene som vart brukt under konstruksjonen av Kanaltunnelen vart laga i Chesterfield av Markham & Co., som no ikkje lengjer har nokre lokale der. 

## Kjelder


**Denne artikkelen bygger på «[[:nb:Chesterfield|Chesterfield]]» frå ,  den 12. juli 2011.*  

## Bakgrunnsstoff

*
Mansfield

**Mansfield** er ein by i Nottinghamshire i regionen East Midlands i England. Mansfield er administrasjonssenter for distriktet Mansfield. Byen har namn etter elva Maun, og har kring 75&nbsp;000 innbyggjarar. 

Det lokale fotballaget heter Mansfield Town FC.

## Kjelder

**Denne artikkelen bygger på «[[:nb:Mansfield|Mansfield]]» frå ,  den 12. juli 2011.*  

## Bakgrunnsstoff

*
Salford

**Salford** er ein by i det nordvestlege England. Han utgjer kjernen i det urbane distriktet City of Salford i grevskapet Stor-Manchester. Byen ligg vest for Manchester, skilt frå storbyen av elva Irwell, og blir rekna som ein av forstadane til Manchester.

## Historie
Namnet *Salford* kjem frå angelsaksisk *seahlford*, «vadestaden med piletre», ein referanse til piletrea som veks langs breidda av Irwell og ein gammal vadestad der byen ligg. Våpna til byen reflekterer dette, med tre bua blå linjer, som representerer vadestaden i elva, omkransa av blad frå piletre.

Det mellomalderske sentrumet låg ved elva, på andre sida av elva for Manchester. Under den industrielle revolusjonen voks byen, og var ein av dei første industrielle sentera i landet. I viktoriansk tid vart sentrum flytta, og etterkvart som Manchester vart ein stadig større og viktigare by mista Salford tydinga si.

I 1960- og 1970-åra vart mykje av byen fornya, med betongblokker som erstatta dei tradisjonelle terrassehusa. I dei siste åra av 1900-talet byrja ein å endre dette tilbake, men blokkene er enno eit markant innslag i byen.

## Kultur og idrett
Salford er ein av dei få større byane i Storbritannia som ikkje har sitt eige profesjonelle fotballag. Det næraste laget er Manchester United FC, og dei fleste støttar dette laget, men mange er òg fans av Manchester City FC. Old Trafford Football Ground ligg òg i Salford.

Det katolske Salford bispedømme har sete i byen. 

## Kjelder

**Denne artikkelen bygger på «[[:nb:Salford|Salford]]» frå ,  den 12. juli 2011.*  

## Bakgrunnsstoff

*
Cannock

**Cannock** er den største av tre byar i distriktet Cannock Chase sentralt i den sørlege delen av grevskapet Staffordshire i Vest-Midlands i England. Byen har kring 70&nbsp;000 innbyggjarar. 

Cannock ligg nord for West Midlands storbyområde langs M6 og sør for Cannock Chase AONB, eit Area of Outstanding Natural Beauty, særskild vent naturområde. Cannock har ein jernbanestasjon langs Chase Line.

## Kjelder

**Denne artikkelen bygger på «[[:en:Cannock|Cannock]]» frå ,  den 12. juli 2011.*  

## Bakgrunnsstoff

*
Carlisle

**Carlisle** er ein by i Cumbria i det nordvestlege England. Han ligg omkring 16 km frå grensa til Skottland, og utgjer hovuddelen av distriktet City of Carlisle. Byen er administrasjonssenter både for distriktet og grevskapet, og var tidlegare administrasjonsby for grevskapet Cumberland.

Sentrum er kompakt og dominert av historiske bygningar, inkludert eit slott, eit godt museum, ein katedral, særs godt verna bymurar og ein rettsbygning som er av arkitektonisk interesse.

Fordi Carlisle er den siste engelske byen før grensa til Skottland vart han i perioden der dei to var separate kongedømme eit viktig militært støttepunkt. Carlisle slott, som står nokså intakt, vart bygd i denne perioden, i 1092 av Vilhelm Rufus. Maria av Skottland vart fengsla der, og han er enno den offisielle basen til King's Own Bordar Regiment. På grunn av stadige flyttingar av grensa under dei skotske frigjeringskrigane har byen eit skotsk preg.

Tullie House museum fortel historia om grenseområdet, inkludert mykje material om Hadrianmuren, som går nær byen. Museet er prislønt for utstillingane sine.

Carlsislekatedralen har det største austvindauget blant europeiske katedralar. Vestenden vart riven av Oliver Cromwell for å skaffe material til å forsterke slottet.

Det viktigaste fotballaget i byen er Carlisle United F.C..

## Kjelder

**Denne artikkelen bygger på «[[:nb:Carlisle|Carlisle]]» frå , den 12. juli 2011.* 

## Bakgrunnsstoff

*
Ellesmere Port

**Ellesmere Port** er ein stor industriby og lastehamn i distriktet Ellesmere Port and Neston i Cheshire i England. Byen ligg nord for Chester, og har opp under 60&nbsp;000 innbyggjarar. Byen ligg ikkje langt frå grensa til Wales, og fleire av innbyggjarane i byen er walisarar.

## Skildring
Byen er hovudsakleg industriell, og er dominert av oljeraffineriet til Shell på Stanlow og ein tidlegare ICI kjemisk verkstad. Byen er òg heimstad for ein Vauxhall Motors-fabrikk, der Opel Astra blir for produsert Storbritannia. Det er nokre turistattraksjonar, som båtmuseèt og «Blue Planet Aquarium».

## Historie
Byen Ellesmere Port vart stifta som ein utpost mot havet etter at Ellesmerekanalen vart bygd. Kanalen vart designa av William Jessop og Thomas Telford, for å binde saman elvane Severn, Mersey og Dee. Berre Mersey og Dee vart bundne saman, i 1795, sambandet til Severn vart aldri fullført. Kanalen vart forbunde til Mersey i ein landsby med namnet Netherpool, og området var kjent som Whitby Locks.

Landsbyen Netherpool endra gradvis til «Port of Ellesmere», og frå 1800-talet til Ellesmere Port. Det hadde vore busetjing i området sidan Domesday Book vart skriven. Mange av landsby- og stadnamna i området stammar frå gammalnorrønt, i likskap med store delar av Wirral-halvøya, som har vore busett av vikingar.

Etter opninga av Manchesterkanalen i 1894 og oljeraffineriet på Stanlow på 1920-talet voks byen slik at han fekk Great & Little Sutton, Hooton, Whitby, Overpool og Rivacre som forstader. I 1962 auka behovet for bustader enormt etter at Vauxhall Motors opna fabrikk i Ellesmere Port.

Dei siste 20 åra har fleire fabrikkar stengt, og arbeidsplassar gått tapt, men folkesetnaden har auka og det har kome mange nye butikkar. Likevel er næringslivet i Ellesmere Port fortsett basert på industri.

## Venskapsbyar
*Reutlingen i Tyskland

## Kjende innbyggjarar
* John Prescott, britisk politikar og minister, gjekk på skule i Ellesmere Port.
* Beverley Hughes, britisk politikar og minister
* Rob Jones, fotballspelar
* Johannah Leedham, basketballspelar

## Kjelder

**Denne artikkelen bygger på «[[:nb:Ellesmere Port|Ellesmere Port]]» frå ,  den 12. juli 2011.*  

## Bakgrunnsstoff

*
Beeston and Stapleford

**Beeston and Stapleford** var eit bydistrikt i Nottinghamshire i England frå 1935 til 1974.

Beeston hadde tidlegare vore eit eige bydistrikt, før heile distriktet Stapleford vart lagt til. Sidan 1974 har det høyrt til distriktet Broxtowe.

## Kjelder


**Denne artikkelen bygger på «[[:en:Beeston and Stapleford|Beeston and Stapleford]]» frå ,  den 12. juli 2011.* 
*** oppgav desse kjeldene:*
*Beeston and Stapleford Urban District at Vision of Britain
Doncaster

**Doncaster** er ein by i South Yorkshire i England. Innbyggjarane kallar han gjerne berre **Donny**.

## Historie
Den første kjende busetnaden på staden var eit romersk fort bygd i 1. hundreåret ved ein vadestad ved elva Don. Fortet fekk namnet *Danum*, og den noverande staden er samansett av forvanskingar av *Danum* og *castrum* (latin, «fort»). I angelsaksisk tid var Doncaster truleg bustad for kongane av Northumbria.

Etter at Vilhelm Erobraren hadde teke makta i 1066 vart byen, som hadde forfalle kraftig, gjenoppbygd av normannarane. Dei bygde òg ei festning ved Conisbrough.

Omkring 1500-talet byrja byen å tene godt på hesteoppdrett, og dette førte vidare til at ein byrja å skipa til hesteveddeløp. Dei første veddeløpa i byen skal ha vore arrangert tidleg på 1600-talet, men det som gav Doncaster ry var løpa *St. Leger Stakes*, som først vart skipa i 1770-åra.

Etter den industrielle revolusjonen kom jarnbanen til Doncaster. Great Northern Railway sitt lokomotiv- og vognbyggeri vart lagt dit, og på denne verkstaden vart både Mallard og Flying Scotsman bygd. Byen ligg i dag ved den austlege hovudlinja mellom London og Skottland.

Under første og andre verdskrigen vart jernbaneindustrien omstilt til ammunisjonsproduksjon. Etter 1945 vart Doncaster ein av dei viktigaste kolgruvebyene i England, og gruvene vart langt den største arbeidsplassen i området. Mange av jobbane gjekk tapt ved nedtrappinga av gruveindustrien i 1980-åra, og det er i dag nesten inga utvinning av kol rundt Doncaster.

## Idrett
Sidan det som gjennom etterkrigstida har vore hovudnæring forsvann har byen freista å etablere seg som eit sentrum for handel og fritidsaktivitetar. Hesteveddeløpa er enno særs populære, og trekkjer mange vitjande.

Doncaster har ein av dei mest framgangsrike kvinnefotballklubbane i England, Doncaster Belles LFC, og dessutan herrefotballklubben Doncaster Rovers FC. 

## Kjelder

**Denne artikkelen bygger på «[[:nb:Doncaster|Doncaster]]» frå , den 12. juli 2011.* 

## Bakgrunnsstoff

*